Pro TV primește de această dată ajutor de stat, pentru un serial TV, de această dată pentru lungmetrajul Vlad – sezoanele toamnă și iarnă 2019 – după ce anterior, nu a reușit să convingă autoritățile să-i acorde ajutor de stat pentru sezonul de toamnă Las Fierbinți, solicitarea de a primi bani din buget pentru acest proiect fiind respinsă. Guvernul schimbă legislația pentru a putea finanța, prin ajutor de stat, și filme de ficțiune de scurt sau mediu metraj, precum și miniserii.

Pro TV a cerut 5,46 milioane lei și va primi 4,24 milioane lei.

Producătorii de film pot aplica, din 12 octombrie, pentru obținerea unor finanțări garantate de stat, pentru producții cinematografice românești și străine realizate în România, în baza unui program guvernamental cu un buget alocat de 50 de milioane de euro anual.

Ajutorul de stat constă în:

a) alocări financiare nerambursabile în cuantum de 35% din totalul cheltuielilor eligibile cu achiziția, închirierea, fabricarea de bunuri și/sau servicii ocazionate de dezvoltarea proiectelor de film și producție de film în România, precum și cu onorariile, salariile și alte plăți către persoane fizice aferente implementării proiectului;

b) alocări financiare nerambursabile în cuantum de 10% peste alocarea de bază, cu condiția promovării unei zone geografice, a unui oraș sau a României în cadrul aceleași producții cinematografice.

Mai multe detalii aici